קראון פלזה

קראון פלאזה (באנגלית: Crowne Plaza) היא רשת רב-לאומית של מלונות יוקרה שבסיסה בבריטניה הפועלת בכ-100 מדינות ברחבי העולם ומפעילה יותר מ-400 מלונות עם כ-110,000 חדרים בסך הכל. היא פונה לשוק העסקים, הפנאי והתיירות, עם מלונות הממוקמים בדרך כלל במרכזי ערים, אתרי נופש, עיירות חוף או ליד שדות תעופה גדולים. המותג הוא חלק ממשפחת המותגים של קבוצת אינטרקונטיננטל (IHG), הכוללת גם את הרשתות "אינטרקונטיננטל", ו"הולידיי אין".

 היסטוריה 
רשת מלונות "הולידיי אין קראון פלאזה" נוסדה בשנת 1983 כמותג ספין אוף יוקרתי, של מותג האחות "הולידיי אין". המלון הראשון של "הולידיי אין קראון פלאזה" נפתח באותה שנה ברוקוויל, מרילנד.

בשנת 1988, תאגיד "Bass PLC" (כיום קבוצת אינטרקונטיננטל) רכשה את "Holiday Corporation" (חברת האם של "הולידיי אין") ובשנת 1998 שונה שם המותג ל"קראון פלאזה". המיתוג מחדש נעשה במסגרת ארגון מחדש של מותגי המלונות של הקבוצה, כך שרשת "אינטרקונטיננטל" מדורגות כמלונות דה-לוקס, מלונות "קראון פלאזה" מדורגים ב-5 כוכבים, ויתר המלונות במותגי "הולידיי-אין" מדורגים ב-3–4 כוכבים.

בשנת 1999, "קראון פלאזה" פתחה את המלון האירופי הראשון שלה, במדיירה, פורטוגל.

פעילות בישראל
בשנת 1992 חתמה קבוצת "אפריקה ישראל להשקעות" הסכם להפעלת מלון "דיפלומט" תל אביב תחת המותג "הולידיי אין". המלון עבר שיפוץ ייסודי, ונפתח תחת השם "הולידיי-אין קראון פלאזה" במרץ 1993. בהמשך מלונות נוספים שהחזיקה בירושלים, ים המלח ואילת החלו לפעול תחת השם "הולידיי-אין קראון פלאזה", פעילות שאוגדה תחת רשת "מלונות אפריקה ישראל" שהוקמה באותה עת. ב-1996 מלון "דניאל" בהרצליה שופץ ועבר לניהול תחת הזיכיון של רשת "מלונות אפריקה ישראל", וגם קיבל את השם "הולידיי-אין קראון פלאזה". ב-2002 עבר ניהול המלון לחברת HEI, שבבעלות פויו זבלודוביץ' וחזר לשם מלון "דניאל".

בשנת 1998, מלונות "הולידיי-אין קראון פלאזה" בישראל שינו את שמם ועברו לפעול תחת המותג "קראון פלאזה", כמו בשאר העולם.

במרץ 2006 חתמה חברת "מלונות אפריקה ישראל" על הסכם לשכירת 13 קומות במגדל המרובע במרכז עזריאלי. באפריל 2008 פתחה במקום מלון עסקים בן 272 חדרים, בשם "מלון קראון פלזה סיטי סנטר תל אביב". המלון משתרע בקומות 11–24 של המגדל, ומובילה אליו כניסה נפרדת מקומת הכניסה של הקומפלקס. בסך כל הפעילה הרשת שישה מלונות בישראל באותה תקופה. לאחר שינוי בעלות בקבוצת "מלונות אפריקה ישראל" החליטה החברה לוותר על המותג "קראון פלזה" והחלה להשתמש במותג משלה "ורט" עבור המלונות בים המלח, באילת ובירושלים.

מלונות הרשת בישראל
נכון ל-2025 מלונות הרשת בישראל כוללים את:
 מלון קראון פלזה תל אביב
 מלון קראון פלזה סיטי סנטר תל אביב
 מלון קראון פלזה חיפה (נמצא בבעלות משה מנו).
 נכסים בולטים 
250px|ממוזער|שמאל|מלון קראון פלאזה שהיה קודם בניין הטרמינל של נמל התעופה של ליברפול
 מלון קראון פלאזה בנמל התעופה סינגפור צ'נגי, נבחר למלון שדה התעופה הטוב בעולם שבע פעמים (2020–2025, ו-2022 עד 2024) על ידי המגזין Skytrax.
 מלון קראון פלאזה ליד נמל התעופה ליברפול ג'ון לנון הוא בניין הטרמינל של נמל התעופה הישן של העיר ליברפול, שנבנה בשנות ה-30 של המאה ה-20 והיה בשימוש עד 1986. עקב מאפייני האר דקו הבולטים שלו הובילו הוא סווג כמבנה מורשת, שופץ, ולאחר מכן הוסב למלון.
 מלון קראון פלאזה קופנהגן טאוורס הוא המלון הראשון בדנמרק שמייצר את כל החשמל שלו ממקורות מתחדשים, כולל פאנלים סולאריים ומשאבות חימום וקירור גיאותרמיות. האופניים הנייחים שלו מחוברים לגנרטורים, המספקים חשמל למלון.

קישורים חיצוניים



הערות שוליים

קטגוריה:רשתות בתי מלון
קטגוריה:חברות בריטיות
קטגוריה:מותגים